cyanic-selkie/wikianc huggingface dataset:
নিরাপদ যৌনতা
পারিভাষিক শব্দ
২০০৬ সালে ক্যালিফোর্নিয়ার বিশেষজ্ঞ গবেষকদের দ্বারা করা একটি গবেষণা থেকে দেখা গিয়েছে, যাদেরকে প্রশ্ন করা হয়েছে তাদের ৬৮ শতাংশ মনে করে, নিরাপদ যৌনতা হচ্ছে কনডম ব্যবহার করা, আর ৩১.১% এর উত্তর ছিল নিরাপদ যৌনতার সময় তারা কনডম ব্যবহার করে না। তাদের মধ্যে মনোগ্যামী ২৮.৪ শতাংশ, আর নিরাপদ সঙ্গীর সাথে যৌনাচার করে ১৮.৭ শতাংশ।
ফরাসি সিডাকশন নিরাপদ ভালোবাসা ব্যবহার করে। তারা এই প্রচারণা চালায়; যাতে করে পুরুষের আন্ডারওয়ারে কন্ডম রাখার জন্য একটি পকেট রাখা হয়।
নিঃসঙ্গ যৌনতা
এটি আত্মরতি হিসেবে পরিচিত, নিঃসঙ্গ যৌনাচরণ অপেক্ষাকৃত নিরাপদ। উদাহরণস্বরুপ, হস্তমৈথুন নিজের জননেন্দ্রিয়কে উতেজিত করার একটি সহজ উপায়। যেহেতু অন্য কারো সাথে এখানে শারীরিকভাবে মিলন হয় না, তাই এটি নিরাপদ। মোবাইল যৌনতা ও সাইবারসেক্স এর মত বিষয়ে; সঙ্গীরা যৌন কর্মকাণ্ডে একই কক্ষে না থেকেও মিলিত হতে পারে; যার ফলে তরল পদার্থের বিনিময় না হওয়ায় ঝুঁকি হ্রাস পায়।
অনাভেদী যৌনক্রিয়া
যৌন ক্রিয়ার একটা সীমানা যাকে অনেকসময় বহিঃসঙ্গম বলা হয়, যা সংক্রামক রোগ অথবা গর্ভাধান রোধ করার জন্য চর্চা করে উপভোগ করা হয়। যুক্তরাষ্ট্রের রাষ্ট্রপতি বিল ক্লিংটনের শল্যচিকিৎসক জয়চেলিন এল্ডার্স এইধরনের সঙ্গমকে তরুণদের মাঝে জনপ্রিয় কর‍তে চেয়েছিলেন। কিন্তু তার বিরুদ্ধে সমালোচনা শুরু হয়, এমনকি হোয়াইট হাউজও একই ভাবে তার বিরুদ্ধে যায়। যার ফলস্বরুপ ১৯৯৪ সালের ডিসেম্বরে রাষ্ট্রপতি ক্লিংটন তাকে চাকরিচ্যুত করে।
অনাভেদী যৌনক্রিয়া চুম্বন, পরস্পর একত্রে হস্তমৈথুন, শরীরে একে অপরকে কর্ষণ (ঘষা) অথবা নিজে নিজে হস্তমৈথুন করাকে বুঝায়। পশ্চিম অস্ট্রেলিয়ার স্বাস্থ্য বিভাগ মতে এই ধরনের যৌনাচার গর্ভাধান এবং বেশিরভাগ যৌন সংক্রমক ইনফেকশন হওয়াকে রোধ করে। তবে হার্পস ও জিনিটাল ওয়ার্ট এর মত সংক্রমক চর্মরোগ কে এই ধরনের যৌনাচার আটকাতে পারে না।
বেষ্টনী প্রতিরক্ষা
নিরাপদ যৌনাচারণের সময় কিছু প্রতিরক্ষা মুলক ব্যবস্থা গ্রহণ করা হয়; যাতে করে রক্ত, যোনিয় ফ্লুইড, সিমেন অথবা অন্য সংক্রামক এজেন্টের সংস্পর্শ এড়ানো যায়। যৌনাচারণের সময় ডিভাইস ব্যবহার করা হলে, একে বলা হয় প্রতিরক্ষামুলক যৌনতা (protected sex)
যখন ল্যাটেক্স বেষ্টনী ব্যবহার করা হয়, তৈল নির্ভর লুব্রিকেশন ল্যাটেক্সের গঠনকে ভেঙে দিতে পারে এবং যে কারণে এটি ব্যবহার করা হয়েছে, তার প্রয়োজনীয়তা নিঃশেষ হয়ে যেতে পারে।
কন্ডম (পুরুষ অথবা নারী) ব্যবহার করা হয়, এসটিআইয়ের বিরুদ্ধে প্রতিরক্ষার জন্য, এবং গর্ভনিরোধের জন্য কণ্ডম ছাড়াও স্পার্মিচাইড ব্যবহার করা হয়। যাইহোক, যদি দুইটা কন্ডম একত্রে ব্যবহার করা হয়, (যেমন পুরুষ কন্ডম, পুরুষ কন্ডমের উপরে অথবা নারী কন্ডমের অভ্যন্তরে পুরুষ কন্ডম) তাহলে এই সম্ভাবনা আছে যে, কন্ডম ব্যবহারে কোনো ফলই হবে না।
প্রতিরক্ষা বিশিষ্ট ব্যবস্থাপনার সঠিক ব্যবহার করতে চাইলে, তা পরিষ্কার রাখতে হবে। তার পৃষ্ঠতল পরিষ্কার রাখতে হবে, যত্ন করতে হবে।
নারীর কন্ডম ২টি নমনীয় পলিইউরেথ্রিন রিং দ্বারা তৈরী এবং একটি লুস ফিটিং পলিইউরেথ্রিন কোষ থাকে। ল্যাবটেস্টের মতে, নারীর কণ্ডম শরীরের তরল বিনিময়ে বেশ ফলপ্রসূ একই সাথে ফলপ্রসূ এইচআইভি ও এসটিয়াই প্রতিরোধে। কিছু গবেষণা দেখিয়েছে যে, ৫০ থেকে ৭৩ শতাংশ নারী যারা এই কণ্ডম ব্যবহার করে, তারা পুরুষের চেয়ে বেশি আরাম অনুভব করে। কিন্তু নারীদের এটি ব্যবহারে অনীহা দেখা যায়; কারণ এর মুল্য পুরুষের কণ্ডমের চেয়ে বেশি।। প্রচেষ্টা চালানো হচ্ছে; যাতে নারীর কন্ডম একাধিকবার ব্যবহার করা যায়। গবেষণা থেকে দেখানো হয়েছে যে, নারীর কণ্ডমে যেহেতু পলিইউরেথ্রিন ব্যবহার করা হয়, তা ৫ বারের মত ব্যবহার করা যায়। তথাপি, গবেষকরা নারীর কণ্ডম একবারই ব্যবহার করতে পরামর্শ দেন।
পূর্ব প্রতিরক্ষা
পুর্ব প্রতিরক্ষা হচ্ছে এমন একপ্রকার ড্রাগের ব্যবহার; যার ফলে, এইডস/আইচআইভি না থাকলেও ব্যক্তি এটি গ্রহণ করে; যাতে তার রোগটি না হয়। এটি সাধারণত এইচআইভি নেগেটিভ ব্যক্তিরা গ্রহণ করে; যাতে করে এ রোগ প্রতিরোধ করা যায়। এটি অন্য যৌন রোগ প্রতিরোধ করতে বা গর্ভধানকে নিরোধ করতে পারে না।
সাম্প্রতিক সময়ে যে কোনো স্বাস্থ্য সংস্থাগুলো ট্রুভাডা নামক ড্রাগ ব্যবহারকে অনুমোদন করে। ডিজিজ কন্ট্রোল সংস্থা বলতে গিয়ে বলেছে, এইচআইভি প্রতরোধের জন্য এটি শক্তিশালী ড্রাগ। যা কন্ডমের সাথে ব্যবহার করা যাবে। কিন্তু যে এই ড্রাগ গ্রহণ করা শুরু করে, তাকে প্রতিদিনই এটি নিতে হয় এবং প্রতি ৩ মাস পরপর নিজের স্বাস্থ্য পরীক্ষা করতে হয়।
চিকিৎসকদের পরামর্শ না মেনে অনেকে কণ্ডম ব্যবহার না করে, শুধুমাত্র এই ড্রাগ গ্রহণ করে; তারা সাধারণত অনিরাপদ সঙ্গম করতে আগ্রহী হয়ে থাকে। এর পক্ষে ও বিপক্ষে সামাজিক গ্রুপ আছে, যেখানে একপক্ষ একে সমর্থন করে এবং অপরপক্ষ করে বিরোধিতা।
অন্যান্য সতর্কতা
পুর্বসতর্কতা যৌন রোগ নিয়ন্ত্রণে শতভাগ কার্যকরী এমনটা বলা যায় না, তবে নিম্নোক্ত পদ্ধতিগুলো অন্তত কিছু সুরক্ষা দেয়।
সীমাবদ্ধতা
কন্ডমের ব্যবহার এইচআইভি ও অন্যান্য সংক্রামক রোগের ব্যাপি সম্পূর্ণভাবে নিয়ন্ত্রণ করতে পারে না। এক্লটি গবেষণা থেকে দেখা গিয়েছে যে, কন্ডম এইচ আইভি ৮৫ থেকে ৯৫ শতাংশ পর্যন্ত ছড়ানো নিয়ন্ত্রণ করে কিন্তু তার চেয়ে বেশি পারে না। কারণ, কণ্ডম অনেক সময় ঠিক করে পরা হয় না, ভাঙা থাকা, ত্রুটি থাকে। এখানে আরো বলা হয়েছে, কণ্ডমের সঠিক ব্যবহার না করতে পারলে, এর যে ফলপ্রসূতা তা ৬০-৭০ শতাংশ হ্রাস পায়। p. 40.
পায়ুযৌনাচারের সময়, কণ্ডম পরিধান না করলে এইচআইভি সেরোপজেটিভ সঙ্গী থেকে এইচআইভি ১২০ জনে ১ জনে হওয়ার ঝুঁকি থাকে। যদি কণ্ডম পরিধান করা হয়; তাহলে তা চার থেকে পাচঁগুণ হ্রাস পেয়ে, যে সঙ্গী স্পার্ম গ্রহণ করবে, তাদের ৫৫০ জনে ১ জনের এইচআইভি হবার ঝুঁকিতে উত্তীর্ণ হয়। যদি সঙ্গীর এইচ আইভি থাকে, এবং সে এবিষয়ে অজ্ঞাত থাকে এবং কন্ডম ও পরিধান না করে, তাহলে যে কন্ডম পরিধান করে যৌনতা করবে তার তুলনায় দুই-তৃতীয়াংশ ঝুঁকি থাকে। p. 310.
২০১৩ সালের মার্চে বিল গেটস ১ লক্ষ ইউএস ডলার দেওয়ার ঘোষণা দেন। সেই ঘোষণাপত্রে এর কারণ হিসাবে বলা হয়; এমনভাবে কণ্ডমকে ডিজাইন করতে হবে; যাতে করে, এর পরিধান করে পুরুষ আরো আনন্দ পায়; এবং তারা একে ব্যবহার করতে উৎসাহী হয়। বলা হয়, কণ্ডম পরে যৌনাচার আর না পরে যৌনাচারের মধ্যে তুলনা করলে, না পরিধান করে যৌনাচারে পুরুষ বেশি আনন্দ উপভোগ করে। এজন্যই এমন কোনো কণ্ডম তৈরী করতে হবে, যা আনন্দ বৃদ্ধি করতে পারে। এই প্রজেক্টের নাম দেওয়া হয়েছে "পরবর্তী জেনারেশনের কণ্ডম "। এই ধরনের কন্ডম তৈরীতে আরো অনেক প্রতিশ্রুতি সম্পন্ন পুরস্কারের ঘোষণা দিলেও কোনো অগ্রগতি পরিলক্ষিত হয় নি।
অকার্যকরী পদ্ধতি
বীর্য অনিঃসৃত ন্যানোক্সিনল-৯ কে এসটিআই সংক্রমণ হ্রাসে সক্ষম বলে দাবী করা হয়। যাইহোক বিশ্ব স্বাস্থ্য-সংস্থার প্রায়োগিক প্রতিবেদনে ন্যানোক্সিনল যন্ত্রণাদায়ক এবং এর ব্যবহারের সময় মিউকাস পর্দায় স্বল্প তরলের সৃষ্টি করতে পারে; যা এই প্রক্রিয়ায় প্যাথোজেন সংক্রমণের ঝুঁকি আরো বাড়িয়ে দেয়। তারা প্রতিবেদন দাখিল করেছে যে; ন্যানোক্সিনল লুব্রিকেন্টের পর্যাপ্ত বীর্যনিরোধক নেই; যার ফলে গর্ভাধান রোধ করা সবসময় ফলপ্রসূ নাও হতে পারে। তাই এর ব্যবহারে সতর্ক থাকা উচিত।
ডায়াফ্রাগাম অথবা গর্ভনিরোধক স্পোনেজ নারীর জন্য কিছু সুনিশ্চিত যৌন রোগের প্রতিরোধক হিসেবে কার্যকরী কিন্তু তা সকল এসটিআইকে প্রতিহত করতে পারে না।
কপার জরায়ুস্থ ডিভাইস এবং হরমোন জরায়ুস্থ ডিভাইস ৯৯ শতাংশ ক্ষেত্রে গর্ভাধানের বিপক্ষে প্রতিরক্ষা তৈরী করতে পারে, কিন্তু এসটিআইয়ের বিপক্ষে নয়। নারীরা কপার জরায়ুস্থ ডিভাইসের বদৌলতে ব্যাকটেরিয়ার সংক্রামক যেমন গনোরিয়া অথবা ক্লামিডিয়ার মত রোগে আক্রান্ত হতে পারে। যদিও এটা বিতর্কিত।
কইটাস ইন্টারাপ্টাস হচ্ছে পুরুষাঙ্গ থেকে বীর্য নির্গমণের ঠিক পূর্বে যোনি, পায়ু, অথবা মুখের অভ্যন্তরস্থ স্থান থেকে পুরুষাঙ্গকে সরিয়ে নেওয়া। এটা নিরাপদ যৌনতা নয়। কারণ এর ফলে এসটিআই সংক্রমণ হতে পারে। কারণ হিসেবে বীর্য পুর্ব রসকে দায়ী করা যায়। এটি একধরনের তরল পদার্থ যা; মুত্রনালী থেকে প্রকৃত বীর্য নিঃসৃত হবার আগে ক্ষরিত হয়। এটি এইচআইভির মত জীবাণু বহন করতে পারে। কিছু রোগ যেমন জেনিটাল ওয়ার্ট এবং সিফিলিস কোনো ধরনের সঙ্গম, মৌখিক, যোনীয় ভাবে যুক্ত হওয়া ছাড়া, শুধুমাত্র চামড়ার সংস্পর্শে হতে পারে।
উপরতি
যৌনতায় বিরতি বা উপরতি পরিভাষাকে অনেক সময় প্রচারণা হিসেবে ছড়ানোর চেষ্টা করা হয়, এর অর্থ হচ্ছে মানব যৌনতা নিবারণ করা, যাতে সংক্রামক রোগ ছড়ানোকে ঠেকানো যায়। যদিও অন্যান্য বিষয় যেমন ধর্ষনের মাধ্যমে যৌন রোগ ছড়াতে পারে। এইচআইভি সুইয়ের মাধ্যমে, ট্যাটুর মাধ্যমে, শরীরে ভেদনের মাধ্যমে অথবা ইঞ্জেকশনের মাধ্যমে ছড়াতে পারে। চিকিৎসা ব্যবস্থায় অথবা দাতের চিকিৎসায় ব্যবহৃত যন্ত্রপাতি সঠিকভাবে বিশুদ্ধ না করা গেলে, এইচআইভি ছড়াতে পারে। তথ্যপ্রমাণ গুলো যৌন শিক্ষায়, শুধুমাত্র যৌন বিরতিমুলক শিক্ষাকে সমর্থন করে না। নিরাপদ যৌন শিক্ষায়, শুধুমাত্র যৌন বিরতি মুলক শিক্ষা পেলে, তা যে এইচআইভি হ্রাস করবে, এটা ভুল ধারণা। উন্নত বিশ্বে যৌন বিরতিমুলক শিক্ষা প্রয়োগ করেও এইচআইভির সংক্রমণ হ্রাস করা যায় নি। এবং অপরিকল্পিত গর্ভাধানকেও নিরোধ করা যায় নি।
কিছু গোষ্ঠী যেমনঃ খ্রিষ্ঠান সম্প্রদায় বিবাহ বহির্ভুত সঙ্গমের বিরুদ্ধে এবং যৌন শিক্ষার বিরুদ্ধেও তারা আপত্তি করে; কারণ তাদের আশঙ্কা, এই যৌন শিক্ষা, তাদের বিবাহ বহির্ভুত সঙ্গম যেমনঃ পতিতাবৃত্তিতে উৎসাহী করবে। সতীত্ব নিরাপদ রাখা ও যৌন বিরতি মুলক শিক্ষা অনেক সময় নিরাপদ যৌনতা ও গর্ভনিরোধক কার্যক্রমের পরিবর্তে প্রচারণার মাধ্যমে ছড়ানোর চেষ্টা করা হয় । বিবাহ পূর্ব পর্যন্ত সতীত্ব বজায় রাখতে প্রতিশ্রুতিবদ্ধ এমন তরুনদের ৬০ শতাংশের ক্ষেত্রে দেখা গিয়েছে, তারা বিবাহের পূর্বে সঙ্গমে লিপ্ত হয়। যারা প্রায়োগিক যৌন শিক্ষা লাভ করে তাদের তুলনায় এসব তরুণদের এক তৃতীয়াংশেরও কম গর্ভ-নিরোধক কার্যপ্রণালী ব্যবহার করে এর ফলে সেসব তরুণদের সংক্রামক রোগ বৃদ্ধির সম্ভাবনা তৈরী হয়।
পায়ুযৌনাচার
যৌন অভিমুখিতা যাই হোক না কেন, অসুরক্ষিত পায়ু যৌনাচার খুবই বিপজ্জনক। পায়ু যৌনাচার; স্ত্রী যৌনি সঙ্গমের তুলনায় অনেক বেশি ঝুকিঁপুর্ণ কারণ পায়ু ও রেকটামের (মলদ্বার) পাতলা টিস্যু অনেক সহজে ক্ষতিগ্রস্ত হতে পারে। হালকা ক্ষতও ব্যাকটেরিয়া ও ভাইরাসের সংক্রমণ ঘটাতে পারে, এইচআইভি ছড়াতে পারে। পায়ুতে যৌন খেলনা প্রবেশ করালেও এমনটা হতে পারে। কন্ডম যোনীপথে সঙ্গমের তুলনায়, পায়ুপথে সঙ্গমে বেশি ভেঙে পরে, ফলে সংক্রামক রোগের ঝুকিও বেড়ে যায়।
পায়ু যৌনাচার সমকামীদের সাথে সাথে বিষমকামীরাও করে থাকে। এই পায়ু এলাকায় নারী পুরুষ উভয়েরই অনেক প্রেমুময় স্নায়ুর সমাপ্তি ঘটেছে। একারণেই অনেক দম্পতি (সমকামী ও বিষমকামী); যাদের উপর এই পায়ু যৌনাচার হয় তারা আনন্দ লাভ করে। বিষমকামী দম্পতি যদি এই পায়ু যৌনাচার করে; তবে তাদের ও নিরাপত্তামুলক ব্যবস্থা নেওয়া প্রয়োজন। যৌন সংক্রামক রোগ ছাড়াও অন্য অনেক ঝুঁকি এই ধরনের সঙ্গমে আছে। পায়ু সঙ্গমের মাধ্যমে এইচআইভি, হেপাটাইটিস সি এবং এ ও ইকোলি এবং এইচপিভি সংক্রমণের আশঙ্কা আছে।
কিছু গবেষণা থেকে বলা হচ্ছে, যদিও সমকামী পুরুষদের মধ্যে পায়ুযৌনাচারের সময় কন্ডম ব্যবহারের একটা প্রবণতা থাকে, কিন্তু বিষমকামীরা (পুরুষ→নারী) যখন পায়ুযৌনাচার করে, তখন তাদের মধ্যে কন্ডম ব্যবহারের প্রবণতা দেখা যায় না। অন্যান্য গবেষকরা এটা দাবী করেছেন যে, সমকামী পুরুষরা বিষমকামী দম্পতির তুলনায় কম পায়ুযৌনাচার করে।
সতর্কতা
পায়ু যৌন ক্রিয়া সেই সব দম্পতির অন্তত একজন সঙ্গী এসটিয়াই(যৌন সংক্রামক ইনফেকশন) এ ভুগছে, তাদের ট্রিটমেন্টে ফলাফল ভালোর দিকে না আসা পর্যন্ত পরিত্যাগ করা উচিত।
যদি পায়ু যৌন ক্রিয়া নিরাপদভাবে করতে হয়; তাহলে সেই দম্পতিকে নিশ্চিত থাকতে হবে পায়ু এলাকা পরিষ্কার এবং অন্ত্রের জায়গা খালি থাকে। এবং যার উপর এই পায়ু যৌন ক্রিয়া করা হবে, তার যেন শিথিল (রিলাক্স) থাকার সক্ষমতা থাকে। আঙুল অথবা শিশ্ন নির্বিশেষে যার অনুপ্রবেশ ঘটবে; সেখানে কনডম ব্যবহারই এসটিয়াই প্রতিরোধে সর্বোৎকৃষ্ঠ পন্থা।
শিশ্নের মাধ্যমে পায়ূ সঙ্গমে যে যে নিরাপত্তার দিকে নজর রাখতে হয়; সেক্স টয়ের মাধ্যমে সঙ্গমেও একইভাবে নজর রাখতে হয়। সেক্স টয়ের উপর কণডম পরিধান করানো উচিত
যদি বিষকামী মুলক সঙ্গমে পুরুষ পায়ু্যৌনাচার করে, তবে এটা খুবই গুরুত্বপূর্ণ তার পুরুষাঙ্গকে ভালোভাবে ধৌত করে পরিষ্কার করা। তারপরই সে নারীর যোনিতে সঙ্গম করতে পারে। কারণ তা না হলে ব্যাকটেরিয়া খুব সহজেই রেকটাম থেকে যোনীতে প্রবেশ করতে পারে। যার ফলে যোনী সংক্রামক রোগ হয়।
যখন পায়ু-মৌখিক সঙ্গম সংযোগ হয়, তখন নিশ্চিত ভাবে সুরক্ষা নেওয়া উচিয়, কারণ এটা বিপজ্জনক যৌন আচরণ; এর ফলে সহজেই হেপাটাইটিস এ অথবা এসটিআই ছড়াতে পারে, ছড়াতে পারে আন্ত্রিক সংক্রামক রোগও। ডেন্টাল ডাম অথবা প্লাস্টিক ভাজঁ ফলপ্রসূ প্রতিরক্ষা ব্যবস্থা, যখন পায়ুলেহন প্রক্রিয়া প্রয়োগ হয়।
সেক্স টয়
সেক্স টয়ে কনডম পরিধান করিয়ে যৌন চর্চা করা যৌন স্বাস্থ্যগত দিক থেকে উত্তম। যদি অন্য কেও ওটা ব্যবহার করে তাহলে ও সংক্রামক রোগের আশঙ্কা থাকে না, এক্ষেত্রে অন্য নতুন কনডম ব্যবহার করা উত্তম। কিছু সেক্স টয় রন্ধ্রযুক্ত উপাদানে তৈরী যা ভাইরাস ব্যাকটেরিয়া ধারণ করতে পারে। তাই সেক্স টয়কে ভালোভাবে বিশেষ করে ক্লিনার বা পরিষ্কারক দিয়ে পরিষ্কার করা উচিত। গ্লাসে রন্ধ্র থাকে না এবং মেডিক্যাল গ্রেড গ্লাস তুলনামুলক বেশি সহজে জীবাণুমুক্ত করা যায়।
যদি কোনো সঙ্গী যৌন সংক্রামক ইনফেকশনে আক্রান্ত হয়, তবে প্রতি সুপারিশ করা হয়ে থাকে, যেন সেই দম্পতি যৌন রোগ ভালো না হওয়া অবধি এই সেক্স টয় ব্যবহার না করেন।
সেক্স টয়ের কোথাও ফাটল বা ভাঙা আছে কিনা, তা নিয়মিত খেয়াল রাখা উচিত। কারণ সেই জায়গাটাই হয়ে উঠতে পারে; ব্যাকটেরিয়ার প্রজননের আবাদস্থল। সর্বোত্তম পন্থা হলো, ত্রুটিপুর্ণ সেক্স টয়কে বাদ দিয়ে ত্রুটিহীন সেক্স টয় নিয়ে আসা। গর্ভবতী নারীর সেক্স টয় ব্যবহারের ক্ষেত্রে স্বাস্থ্যকর প্রতিরক্ষা ব্যবস্থা নেওয়া উচিত। যেসব সেক্স টয়ের জন্য রক্ত পাত হয়, তা পরিহার করাই উত্তম। কারণ তা নিরাপদ নয়। মলদ্বারে সেক্স টয় ব্যবহার করা হলে সেক্স টয় "... সহজেই হারিয়ে যেতে পারে" যেমন রেক্টাল মাংসপেশী সঙ্কুচিত করে এবং একটি বস্তু শুষে নিতে পারে,সম্ভাব্য কোলন আটকাতে "এই গুরুতর সমস্যা প্রতিরোধ করতে সেক্স টয় ব্যবহারকারীদের পরিবর্তনশীল অথবা সূতা জাতীয় (নমনীয়) সেক্স টয় ব্যাবহারের পরামর্শ দেওয়া হয়।
ছাড় (চুক্তি)
একটি ছাড় বা ছাড় চুক্তি হল সরকার, স্থানীয় কর্তৃপক্ষ, কর্পোরেশন, ব্যক্তি বা অন্যান্য আইনী সত্তা কর্তৃক অধিকার, জমি বা সম্পত্তির একটি অনুদান।
জল সরবরাহের মতো সরকারি পরিষেবাগুলি ছাড় হিসাবে পরিচালিত হতে পারে। সাধারণ ক্ষেত্রে, একটি প্রাইভেট কোম্পানি একটি নির্দিষ্ট সংখ্যক বছরের জন্য পরিচালনা, রক্ষণাবেক্ষণ এবং বিনিয়োগ করার একচেটিয়া অধিকার পাওয়ার জন্য সরকারের সাথে একটি চুক্তিতে প্রবেশ করে। পাবলিক এবং বেসরকারি সংস্থার মধ্যে চুক্তির অন্যান্য রূপ, যথা ইজারা চুক্তি এবং ব্যবস্থাপনা চুক্তি (জল খাতে প্রায়ই ফরাসি শব্দ অ্যাফারমেজ দ্বারা বলা হয়), ঘনিষ্ঠভাবে সম্পর্কিত কিন্তু পরিচালনা অধিকার এবং তার পারিশ্রমিকের ক্ষেত্রে ছাড় থেকে আলাদা। একটি ইজারা একটি কোম্পানিকে পরিচালনা এবং বজায় রাখার অধিকার দেয়, কিন্তু বিনিয়োগ জনসাধারণের দায়িত্ব থেকে যায়। একটি ব্যবস্থাপনা চুক্তির অধীনে অপারেটর শুধুমাত্র সরকারের পক্ষ থেকে রাজস্ব সংগ্রহ করবে এবং এর পরিবর্তে একটি সম্মত ফি প্রদান করা হবে।
একটি সেক্টরের সাথে সম্পর্কিত আইনে কী বলা হয়েছে তার উপর নির্ভর করে, ছাড়টি হয় কর্তৃপক্ষকে সম্পদের প্রকৃত মালিকানা ধরে রাখতে বা রাখার অনুমতি দিতে পারে, ছাড়পত্রের কাছে ফিরে যেতে পারে এবং তাদের ছাড়ের সময়কালের পরে নিয়ন্ত্রণ ও মালিকানা আবার একটি কর্তৃপক্ষের কাছে ফিরিয়ে দিতে পারে। শেষ হয়েছে, অথবা উভয় কর্তৃপক্ষ এবং ছাড়পত্র নিয়ন্ত্রণ এবং সুবিধার মালিক। কনসেশন চুক্তিতে এটাও বলা যেতে পারে যে কর্তৃপক্ষের কাছ থেকে কাজ ও রক্ষণাবেক্ষণের আগে যে সম্পদ এবং সুবিধাগুলি তৈরি, মনোনীত এবং অধিগ্রহণ করা হয়েছিল এবং কোনও কর্তৃপক্ষ দ্বারা পরিকল্পনা করা প্রকল্পের পরিকল্পনায় অন্তর্ভুক্ত করা হয়েছিল কর্তৃত্বের মালিকানাধীন হিসাবে চিহ্নিত করা হয়েছে এবং পরিচালনা ও রক্ষণাবেক্ষণ করা হবে।
ইতিহাস
মিশরের মোহাম্মদ আলি সস্তা অবকাঠামো - বাঁধ এবং রেলপথ - যেখানে বিদেশী ইউরোপীয় কোম্পানিগুলি মূলধন সংগ্রহ করবে, প্রকল্পগুলি নির্মাণ করবে এবং পরিচালনা রাজস্বের বেশিরভাগ সংগ্রহ করবে তবে সেই রাজস্বের একটি অংশ আলীর সরকারকে প্রদান করবে। ছাড়ের অন্যান্য উদাহরণের জন্য, গিবন্স বনাম ওগডেন এবং মার্কিন যুক্তরাষ্ট্রের রেলপথ নীতি দেখুন।
.এও
.এও হল অ্যাঙ্গোলার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। অ্যাগোস্টিনহু নিতু বিশ্ববিদ্যালয়ের প্রকৌশল কলেজ এটি নিয়ন্ত্রণ করে থাকে। নিবন্ধনের জন্য আবেদন শুধু তৃতীয় স্তরে গ্রহণ করা হয় যদিও গুগল সার্চ ইঞ্জিনে কিছু দ্বিতীয় স্তরের ডোমেইন নাম প্রদর্শন করে।
বহিঃসংযোগ
Toppdomän
ফ্যান
ফ্যান ২০১৬ সালের একটি বলিউড চলচ্চিত্র। যশ রাজ ফিল্মস-এর এই ছবিটি পরিচালনা করেছেন মানিশ শর্মা। ছবিতে মূল ভূমিকায় অভিনয় করেছেন শাহরুখ খান। ছবিটি ২০১৬ সালের ১৫ই এপ্রিল মুক্তি লাভ করে।
কাহিনী
গৌরব চন্দনা দিল্লি- ভিত্তিক ডাই-হার্ড এবং বলিউড সুপারস্টার আর্য খান্নার আবেশী ভক্ত । তিনি নেহাকে, তার বন্ধু এবং প্রতিবেশী যিনি একটি কল সেন্টারে কর্মরত তার উপর ক্রাশ বর্ষণ করেন। গৌরবের চেহারা আর্যদের সাথে একটি অস্বাভাবিক মিল রয়েছে, যা তাকে আর্যকে নকল করে স্থানীয় প্রতিভা শোতে সহায়তা করে। তার বাবা-মা দ্বারা উত্সাহিত হয়ে, তিনি আর্যানের সাথে দেখা করতে এবং তাঁর ছদ্মবেশ ধারণ করে জিতে যাওয়া ট্রফিটি উপস্থাপনের জন্য মুম্বাইয়ের ট্রেন যাত্রা শুরু করেছিলেন।
সিড কাপুর, একজন সহ অভিনেতা, আর্যকে নিয়ে যখন সংবাদমাধ্যমের কাছে কঠোর অনুভূতি প্রকাশ করেন, তখন একটি ক্ষুব্ধ গৌরব তাকে মারধর করে এবং রেকর্ড করার সময় তাকে আর্যর কাছে ক্ষমা চাইতে বাধ্য করে। ভিডিওটি ইন্টারনেটে আপলোড করা হয়েছে, যেখানে আর্যান এটি দেখে এবং গৌরবকে গ্রেপ্তার করেছে। গৌরবকে কারাগারে নির্দয়ভাবে মারধর করা হয়েছে, যেখানে আর্য রাগান্বিতভাবে তাকে তিরস্কার করে এবং ঘোষণা করে যে গৌরব তার ভক্ত নয় এবং গৌরবকে গ্রেপ্তার করেছে। গৌরব আর্যানের পাঁচ মিনিট সময় চেয়েছিল, এতে আর্য ফ্যানকে পাঁচ সেকেন্ড সময় দেওয়ার বিষয়ে তামাশা করেন। বিধ্বস্ত হয়ে গৌরব বাড়ি ফিরে তার আর্য স্মৃতিসৌধ পুড়িয়ে ফেলল এবং ফ্যানকে সরিয়ে দেওয়ার জন্য আর্যানের বিরুদ্ধে প্রতিশোধের প্রতিশ্রুতি দিলেন।
এক বছর পরে লন্ডনে গৌরব ম্যাডাম তুষস মোম যাদুঘরে যান, আর্যকে নকল করেছিলেন এবং উদ্দেশ্যমূলকভাবে এমন এক বিপর্যয় তৈরি করেছিলেন যার ফলে পুলিশ আর্যকে গ্রেপ্তার করেছিল। জামিনে মুক্তি পেয়ে, আর্যান গৌরবের কাছ থেকে একটি কল পেয়েছিল যা তিনি কী করেছিলেন তা প্রকাশ করে এবং আর্যানকে ক্ষমা চাইলে ঝামেলা করা বন্ধ করার প্রস্তাব দেয়। আর্য প্রত্যাখ্যান করেছে, আর গৌরব আর্যানের শোতে ক্রু-সদস্য হিসাবে নিজেকে ছদ্মবেশে ফেলেছে।
আর্যানের ক্রোয়েশিয়ার ডুব্রোভনিকে এক বিলিয়নেয়ার কন্যার বিয়েতে পারফর্ম করার কথা রয়েছে। একটি ডান্স শো করার পরে, আর্যান "স্য স্যরি" বার্তা সহ একটি কার্ড পেয়েছে এবং বুঝতে পারে যে গৌরব কাছাকাছি রয়েছেন। এদিকে, গৌরব আর্য হিসাবে পোজ দিয়েছেন এবং বিলিয়নেয়ার কন্যাকে শ্লীলতাহানি করেছেন। বিলিয়নেয়ার আসল আর্যকে প্রতারণা করে এবং তাকে ইভেন্ট থেকে বের করে দেয়। বাইরে, আর্য গৌরবকে স্পট করে এবং তাড়া করে, যদিও গৌরব পালিয়ে যায়। শ্লীলতাহানির ঘটনাটি গণমাধ্যমগুলি জানিয়েছে, এর ফলে কলঙ্কিত খ্যাতি এবং আর্যানের অনুষ্ঠান বর্জন করা হয়েছে।
গৌরব ভারতে আর্যানের বাড়িতে আক্রমণ করে এবং তার ট্রফি সংগ্রহকে ভাঙচুর করে এমনকি স্ত্রী বেলা এবং সন্তানদের ভীত করে। আর্য গৌরবের মা-বাবার সাথে দেখা করে গৌরবের প্রতিবেশী নেহার সাথে দেখা করে এবং ক্রাশ। তাদের সহায়তায়, আর্য গৌরবকে স্থানীয় প্রতিভা শোতে ছদ্মবেশ দেয়; তিনি গৌরবের প্রেম নেহার কাছে শ্রোতার বিরক্তিকে প্রকাশ করেছেন। এটি গৌরবকে উস্কে দেয়, যিনি আর্যানের বন্দুক দিয়ে গুলি করেছিলেন। আর্য গৌরবকে তাড়া করে এবং একটি রক্তক্ষয়ী লড়াইয়ের পরে তাকে বশ করে দেয়। আর্য গৌরবকে তার ছদ্মবেশ ছেড়ে দিয়ে একটি সাধারণ জীবনযাপন করতে বলে। গৌরব আর্যকে বলে যে তার জীবন ধ্বংস হয়ে গেছে এবং তাকে মনে করিয়ে দেয় যে তিনি এখনও ক্ষমা চাননি। গৌরব নিজেকে ছাদ থেকে উড়ে নিয়ে হাসিতে মরে গেল।
সমস্ত বিতর্ক থেকে আর্যানের নাম সাফ হয়ে গেছে, তবে অগ্নিপরীক্ষা তাকে হতাশ করে এবং তাঁর নাম গৌরবের সাথে তার মনে এবং জনসাধারণের চোখে জড়িত। তার পরের জন্মদিনে, আরিয়ান ছাদে বেরিয়েছিলেন তাঁর ভক্তদের শুভেচ্ছা জানাতে। তিনি যখন ফিরতে চলেছেন, তখন তিনি ভিড়ের মধ্যে গৌরবের একটি ভুতুড়ে ঝলক দেখেন, তাঁর দিকে তাকিয়ে মুচকি হেসে, তারপরে তিনি আরও শ্রদ্ধা ও প্রশংসা করে ভিড়ের দিকে ফিরে যান।
তথ্যসূত্র
1.
আলীরটেক ইউনিয়ন
নারায়ণগঞ্জ সদর উপজেলার আয়তন অনুযায়ী এটি তৃতীয়তম ইউনিয়ন।
ইতিহাস
নারায়ণগঞ্জ জেলার সদর উপজেলাধীন আলীরটেক ইউনিয়ন পরিষদ অত্র জেলার সদর উপজেলার মূল ভূখণ্ড হতে বিচ্ছিন্ন একটি ইউনিয়ন। বুড়িগঙ্গা ও ধলেশ্বরী নদী বেষ্টিত এই ইউনিয়নটি মূলত একটি নির্জন দ্বীপ-চর এলাকা। তথাপি শহরের খুব কাছাকাছি হওয়ায় শিক্ষা, সংস্কৃতি, ধর্মীয় ও সামাজিক অনুষ্ঠান পালন, খেলাধুলা সবকিছু মিলিয়ে এই ইউনিয়নটি নারায়ণগঞ্জ জেলায় কালের স্বাক্ষী হিসাবে দাড়িয়ে আছে। এখানে রয়েছে সরকারী-বেসরকারী শিক্ষা প্রতিষ্ঠান তথা প্রাথমিক বিদ্যালয়, মাধ্যমিক বিদ্যালয়, উচ্চ মাধ্যমিক বিদ্যালয়, মাদ্রাসা, কিন্ডার গার্টেন, মসজিদ, খেলার মাঠ ও বেশ কয়েকটি ইটের ভাটা সহ বিভিন্ন দর্শনীয় স্থান। এখানকার খুব অল্প লোকসংখ্যা ও যান্ত্রিক কোলাহল মুক্ত প্রাকৃতিক মনোরম পরিবেশ সবাইকে মুগ্ধ করবে। সবকিছু মিলিয়ে অত্র ইউনিয়নটি একটি আদর্শ ও সুন্দর পরিবেশ।
ছোট শিংঘী
ছোট শিংঘী (বৈজ্ঞানিক নাম: Amblyceps mangois) (ইংরেজি: Indian Torrent catfish) হচ্ছে Amblycipitidae পরিবারের Amblyceps গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত, পাকিস্তান, থাইল্যান্ড এবং মায়ানমারে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
নিকোলাস পুয়েচ
নিকোলাস পুয়েচ (জন্ম ১৯৪৩) একজন ফরাসি ধনকুবের উত্তরাধিকারী এবং ব্যবসায়ী, থিয়েরি হার্মেসের পঞ্চম প্রজন্মের বংশধর। তিনি ২০১৪ সালে কোম্পানির তত্ত্বাবধায়ক বোর্ড থেকে পদত্যাগ করেছিলেন, কিন্তু এখনও হার্মিসের ৫% এর মালিক।
নিকোলাস পুয়েচ ১৯৪৩ সালে ফ্রান্সিস পুয়েচ এবং ইভোন হার্মেসের ছেলে নিউইলি-সুর-সেইনে ঘরে জন্মগ্রহণ করেছিলেন। তিনি বার্ট্রান্ড পুয়েচের ভাই এবং জিন-লুই ডুমাসের চাচাতো ভাই।
পুয়েচ সুইজারল্যান্ডের মার্টিগনিতে থাকেন।
সান্তিয়াগো (দ্ব্যর্থতা নিরসনকারী)
সান্তিয়াগো স্পেনীয় ও পর্তুগিজ বিশ্বে প্রচলিত সাধু জেমস-এর একটি নাম। এটি এই দুই সংস্কৃতিতে বহু ব্যক্তি ও স্থানের নামে ব্যবহৃত হয়েছে।
সান্তিয়াগো বলতে নিচের যেকোনটি বোঝাতে পারে:
আজহারী (নাম)
আজহারী বা আজহারি বা আল-আজহারী হল একটি উপাধি, যা আক্ষরিকভাবে আজহার-এর অন্তর্গত। এটি উল্লেখ করতে পারে:
নতুন করাচি শহর
নতুন করাচি শহর পাকিস্তানের সিন্ধের করাচির উত্তরের একটি শহর। নতুন করাচি শহর লিয়ারি নদী, মাঙ্গহোপির পর্বত ও দুটি প্রধান সড়ক —সুরজানি রোড থেকে উত্তরে এবং শাহরাহ-এ-জাহিদ হোসাইন থেকে দক্ষিণের মধ্যে অবস্থিত। উত্তর ও পশ্চিম দিকে অবস্থিত গাদাপ শহর এবং দক্ষিণ দিকে অবস্থিত গুলবার্গ শহর ও উত্তর নাজিমাবাদ শহর। ১৯৯৮ সালের আদমশুমারী মতে নতুন করাচি শহরের জানা জনসংখ্যা ছিল আনুমানিক ৬৮০,০০০ এর অধিক। মুহাজিররা জনসংখ্যার সবচেয়ে সংখ্যাগরিষ্ঠ।
ইতিহাস
২০০০ সালে পাকিস্তানের ফেডারেল সরকার স্থানীয় সরকার পুর্নগঠন করে প্রবর্তিত করে, যেটি সরকারি প্রশাসনিক বিভাগের বিগত তৃতীয় স্তরের অপনোদিত করে এবং চতুর্থ স্তর জেলাকে তৃতীয় স্তরে উন্নীত করে। সাবেক করাচি বিভাগের ভাঙ্গন করাচিতে প্রভাব ফেলেছিল এবং এটির পাঁচটি জেলাকে একীভূত করে নতুন করাচি শহর সহ আটটি স্বশাসিত নির্বাচনী শহর নিয়ে একটি নতুন করাচি শহর-জেলা গঠিত হয়।
প্রতিবেশীকুল
পাকিস্তানের প্রতিষ্ঠাতা মুহাম্মদ আলী জিন্নাহর বোন ফাতিমা জিন্নাহর নামে ফাতিমা জিন্নাহ কলোনি নামকরণ করা হয়। হাকিম আহসানের সন্নিহিত অঞ্চলের নামকরণ করা হয় করাচির মেয়রের নামে যিনি ১৯৪৭ সালে করাচি বিমানবন্দরে মুহাম্মদ আলী জিন্নাহর সাথে সাক্ষাৎ করেন। পাকিস্তানের সাবেক প্রধানমন্ত্রী জুলফিকার আলি ভুট্টোর পিতা ও প্রয়াত প্রধানমন্ত্রী বেনজির ভুট্টোর পিতামহের নামে শাহ নেওয়াজ ভুট্টো কলোনি নামকরণ করা হয়। শাহ নেওয়াজ ভুট্টো জুনাগাডের রাজোচিত রাষ্ট্রের সর্বশেষ প্রধানমন্ত্রী ছিলেন এবং ১৯৪৭ সালে পাকিস্তান রাষ্ট্রের সমর্থনে সহায়ক ছিলেন।স্যার সৈয়দ কলোনি নামকরণ করা হয় সৈয়দ আহমদ খানের নামে, যিনি ব্রিটিশ ভারতের মুসলিমদের মধ্যে শিক্ষার প্রসারে বেশ অগ্রসর ছিলেন এবং ১৮৭৫ সালে আলীগড় বিশ্ববিদ্যালয় প্রতিষ্ঠা করেন।
• আবু জার গিফারি
• ফয়সাল কলোনি
• ফাতিমা জিন্নাহ কলোনি
• গোধরা
• গুলশান-এ-বাহার
• গুলশান-এ-ফারুক
• গুলশান-এ-সাঈদ
• হাকিম আহসান
• খামিসো গথ
• খাজা আজমের নাগরি
• নতুন করাচি ৫ নম্বর
• মদিনা কলোনি
• মুসলিম টাউন
• শাহ নাওয়াজ ভুট্টো কলোনি
• জেরিনা কলোনি।
শিক্ষা প্রতিষ্ঠান
অন্তর্ভুক্ত: এম এ টিউটর একাডেমি (শাদমান টাউন, উত্তর করাচি) এসকে গ্রামার বিদ্যালয় (মুসলিম টাউন, উত্তর করাচি) পাক হরাইজন গ্রামার বিদ্যালয় (সেক্টর ১১-এফ উত্তর করাচি) মদিনা তুল ইলম উচ্চ বিদ্যালয়, উত্তর করাচি হাই স্টার পাবলিক উচ্চ বিদ্যালয় (উত্তর করাচি) ডন পাবলিক বিদ্যালয়, উত্তর করাচি লাইকস গ্রামার বিদ্যালয় (১১/সি/১, উত্তর করাচি) ওয়ান্ডারল্যান্ড গ্রামার বিদ্যালয় (বি-৪১, ১১/সি/১, উত্তর করাচি) সায়েদা একাডেমি ( ১১/সি/১, উত্তর করাচি) আসরা পাবলিক বিদ্যালয় (ইউ.পি মোড় উত্তর করাচি) করাচি জেনারেশন বিদ্যালয় (১১-বি, সেলিম সেন্টারের কাছে, উত্তর করাচি) এসকে গ্রামার বিদ্যালয়, উত্তর করাচি লিটল ফ্লাওয়ার চিলড্রেন মাধ্যমিক বিদ্যালয় (,মুসলিম টাউন উত্তর করাচি) আল রহমান গ্রামার বিদ্যালয়, উত্তর করাচি এস.এম.বি একাডেমি বিদ্যালয় বালক ও বালিকা, উত্তর করাচি উডল্যান্ড মাধ্যমিক বিদ্যালয়, উত্তর করাচি লিটল অরকার্ড একাডেমি, শাদমান টাউন নং-২, উত্তর করাচি গ্রীন ল্যান্ড পাবলিক বিদ্যালয়, উত্তর করাচি মেট্রোপলিটন একাডেমি উসমান পাবলিক বিদ্যালয়, উত্তর করাচি
প্রার্থনার স্থান
কিছু বিখ্যাত মসজিদ সমূহ:
মোহিনী মন্ডল
মোহিনী মন্ডল (? —১৯৪২) একজন বিপ্লবী ও মেদিনীপুর জেলার কমিউনিস্ট নেতা।
রাজনীতি
মোহিনী মন্ডল ব্রিটিশ ভারতে র ঘাটালে জন্মগ্রহণ করেন। তিনি ছিলেন অবিভক্ত মেদিনীপুর জেলা য় ভারতের কমিউনিস্ট পার্টি র প্রতিষ্ঠাতাদের মধ্যে অন্যতম ব্যক্তিত্ব। প্রথম জীবনে সন্ত্রাসবাদী বিপ্লবী আন্দোলনের সাথে যুক্ত থাকলেও পরে মার্কসবাদী দর্শনে আকৃষ্ট হন। জেলা নেতা ভুপাল পান্ডা, দেবেন দাস প্রমুখদের সংগে কৃষক সভার কাজ করতেন। কমিউনিস্ট পার্টি নিষিদ্ধ হলে আত্মগোপন করেছিলেন। স্বাধীনতা সংগ্রাম ও জেলার বামপন্থী আন্দোলনের প্রথম সারির নেতা হয়েও তিনি অবহেলিত ও অখ্যাত রয়ে গেছেন। তার আত্মগোপনকালীন জীবনের ব্যাপারে আর বেশি কিছু জানা যায়না।
মৃত্যু
আত্মগোপন থাকা অবস্থাতেই মারা যান মোহিনী মন্ডল।
ডানিয়েল সিবার্ট (রেফারি)
ডানিয়েল সিবার্ট (Daniel Siebert; জন্ম: ৪ মে ১৯৮৪) হলেন একজন জার্মান ফুটবল রেফারি, যিনি বার্লিনে বসবাস করেন। তিনি বার্লিন ফুটবল অ্যাসোসিয়েশনের নর্ডস্ট বার্লিনের জন্য রেফারির দায়িত্ব পালন করেন। তিনি ফিফার এবং উয়েফার প্রথম শ্রেণির রেফারি হিসেবে স্থান পেয়েছেন।
রেফারি
নর্ডস্ট বার্লিনে সিবার্ট ১৯৯৮ সাল থেকে রেফারির দায়িত্ব পালন করছেন। ২০০৭ সালে তিনি ডিএফবির রেফারি হিসেবে নিযুক্ত হয়েছে। ২০০৯ সালে সিবার্ট ২. বুন্দেসলিগায় রেফারি পালন করা শুরু করেছিলেন। ২০১২–১৩ মৌসুমে তিনি বুন্দেসলিগায় রেফারি হিসেবে নিয়োগ পেয়েছিলেন; ২০১২ সালের ১লা সেপ্টেম্বর তারিখে শালকে ০৪ এবং আউগসবুর্গের মধ্যকার ম্যাচটি পরিচালনা করার মাধ্যমে তিনি বুন্দেসলিগায় রেফারি হিসেবে অভিষেক করেছেন। উক্ত ম্যাচে তিনি ৩টি হলুদ কার্ড দেখিয়েছিলেন।
২০১৪ সালের ২৪শে অক্টোবর তারিখে, এক ঘোষণায় জানানো হয়েছিল যে সিবার্ট ভলফগাং স্টার্কের বদলি হিসেবে ২০১৫ সালের ফিফার রেফারি পদে থাকবেন। যা সিবার্টকে ১০ জন জার্মান কনিষ্ঠতম ফিফার রেফারির একজন করে তুলেছিল।
২০১৫ সালের ২৯শে মে তারিখে, পর্তুগাল এবং তুরস্কের মধ্যকার ২০১৫ উয়েফা ইউরোপীয় অনূর্ধ্ব-১৯ চ্যাম্পিয়নশিপ বাছাইপর্বের ম্যাচটি পরিচালনা করার মাধ্যমে সিবার্ট আন্তর্জাতিক পর্যায়ে অভিষেক করেছিলেন। ২০১৫ সালের ৯ই জুন তারিখে, লুক্সেমবুর্গ বনাম মলদোভার ম্যাচটি পরিচালনা করার মাধ্যমে সিবার্ট জ্যেষ্ঠ পর্যায়ের আন্তর্জাতিক ম্যাচে অভিষেক করেছিলেন।
সিবার্ট উয়েফা ইউরো ২০২০-এ তিনটি ম্যাচ পরিচালনা করেছেন; যেগুলো হলো গ্রুপ ডি-এর স্কটল্যান্ড বনাম চেক রিপাবলিক, গ্রুপ ই-এর সুইডেন বনাম স্লোভাকিয়া এবং ১৬ দলের পর্বের ওয়েলস বনাম ডেনমার্কের ম্যাচ।
দাগী-কাচের সিলিং
দাগী-কাচের সিলিং ধর্মীয় সম্প্রদায়ের একটি সমাজতাত্ত্বিক ঘটনা যা "কাচের সিলিং" ধারণার অনুরূপ। এই ধারণাটি গির্জার নেতৃত্বের মধ্যে একটি ভূমিকা অর্জন করতে চায় এমন মহিলাদের আপাত অসুবিধার চারপাশে আবর্তিত হয়। "স্টেইনড-গ্লাস সিলিং" শব্দটির ব্যবহার রূপক, যা কাঠামোর মধ্যে একটি নির্দিষ্ট স্তরের ক্ষমতা বা কর্তৃত্ব নির্দেশ করে যা মহিলারা গির্জার অনুক্রমের মধ্যে উপরে উঠতে চায় না। এটি হতে পারে একটি গোষ্ঠীর ডি জ্যুরে বাদে মহিলাদের পুরোহিত, বিশপ, যাজক, রাব্বি, বা অনুরূপ আলেম ব্যক্তিত্ব থেকে শুরু করে স্থানীয় মণ্ডলীর স্তরে লিঙ্গ বৈষম্য যা মহিলাদের নির্দিষ্ট মর্যাদা বা ক্ষমতার যে কোন ভূমিকায় উঠতে বাধা দেয়।
দাগী-কাচের সিলিং ধর্মীয় সম্প্রদায়ের মধ্যে লিঙ্গ-বিচ্ছিন্নতা এবং বৈষম্যের বিস্তৃত প্রবণতার একটি বিশেষ দিক, সংজ্ঞায়িত সামাজিক ভূমিকা এবং বাধাগুলি সাধারণত গির্জা গোষ্ঠীর ঐতিহ্য, মতবাদ বা মতবাদ দ্বারা সমর্থনযোগ্য।
"দাগযুক্ত কাচ" বাক্যাংশটি খ্রিস্টান উপাসনার স্থানে দাগযুক্ত কাচের শিল্পকর্মের ঘন ঘন স্থাপনকে বোঝায়।
পরিসংখ্যান
মহিলা পাদ্রীদের প্রতিরোধের সবচেয়ে উল্লেখযোগ্য উদাহরণগুলির মধ্যে রয়েছে বড় গির্জার পরিবেশে সিনিয়র যাজকের পদে থাকা। উদাহরণস্বরূপ, ইউনাইটেড মেথোডিস্ট চার্চে মার্কিন যুক্তরাষ্ট্রে ইউনাইটেড মেথোডিস্ট চার্চের শীর্ষ ১০০  এর মধ্যে সদস্য সংখ্যা সহ কেবলমাত্র দুইজন মহিলা মন্ত্রী গির্জার নেতৃত্ব দিয়েছেন সাম্প্রতিকতম জাতীয় তথ্য (২০০৫) ইঙ্গিত দেয় যে বর্তমানে মহিলা সদস্যদের নেতৃত্বে কোন মহিলা মন্ত্রী নেই ইউএমসি ইউনাইটেড মেথোডিস্ট চার্চে বিশপের অবস্থানের জন্য প্রতিরোধ আরও দ্রুত হ্রাস পেয়েছে। ২০০৪-২০০৮ এর জন্য, মার্কিন যুক্তরাষ্ট্রে কর্মরত ৫০ (৩০%)  ইউনাইটেড মেথডিস্ট বিশপের মধ্যে ১৫  জন নারী।
উল্লেখযোগ্য মানুষ
১। মার্জোরি ম্যাথিউস, ১৯৮০ সালে ইউনাইটেড মেথোডিস্ট চার্চে বিশপ নির্বাচিত হন। তিনি প্রথম মার্কিন নারী ছিলেন একজন মার্কিন প্রধান খ্রিস্টান সম্প্রদায়ের বিশপ হিসেবে নির্বাচিত।
২। জুলি পেনিংটন-রাসেল, প্রথম ব্যাপটিস্ট চার্চের সিনিয়র যাজক (ডেকাতুর, জর্জিয়া) (৮/২০০৭ -বর্তমান)। সিনিয়র যাজক হিসাবে একজন মহিলার সাথে সাউদার্ন ব্যাপটিস্ট কনভেনশনের সাথে যুক্ত সবচেয়ে বড় গির্জা (৪৮৩/২৬৯৬ সদস্যের সাপ্তাহিক উপাসনা উপস্থিতি "১৮০৪ বাসিন্দা এবং ৮৯২ অনাবাসী")।
৩। বারবারা হ্যারিস - অ্যাঙ্গলিকান কমিউনিয়নে বিশপ হিসেবে নিযুক্ত প্রথম মহিলা (১৯৮৯) ক্যাথরিন জেফার্টস শোরী - বিশ্বব্যাপী অ্যাঙ্গলিকান কমিউনিয়ান (২০০৬) এর প্রাইমেট হিসাবে নির্বাচিত প্রথম মহিলা
৪। এলিজাবেথ ইটন - আমেরিকার ইভানজেলিক্যাল চার্চের প্রধান বিশপ হিসেবে নির্বাচিত প্রথম মহিলা (২০১৩)
জোড়ি (১৯৯৯-এর চলচ্চিত্র)
জোড়ি (ஜோடி) হচ্ছে ১৯৯৯ সালে মুক্তিপ্রাপ্ত একটি তামিল প্রণয়ধর্মী চলচ্চিত্র। প্রবীণ গান্ধী পরিচালনায় চলচ্চিত্রটিতে প্রশান্ত এবং সিমরান নায়ক-নায়িকা হিসেবে ছিলেন, এছাড়াও ছিলেন নছর, বিজয়কুমার এবং শ্রীবিদ্যা। সঙ্গীত পরিচালনার দায়িত্বে ছিলেন এ আর রহমান।
প্রযোজনা
সুনন্দা মুরালী মনোহর এই চলচ্চিত্রটির প্রযোজক ছিলেন, তিনি অভিনেতা প্রশান্তকে দিয়ে এর আগে জিন্স চলচ্চিত্রে অভিনয় করান যেটা ছিলো জনপ্রিয় এবং ব্যবসাসফল, এছাড়াও কাদাল কাভিদাই নামের আরো একটি চলচ্চিত্রে প্রশান্তকে নেওয়া হয় যেটারও প্রযোজক ছিলেন সুনন্দা। পরিচালক প্রবীণ গান্ধী এর আগে রাতচাগান (১৯৯৭) নামের একটি চলচ্চিত্র পরিচালনা করে পরিচিতি পেয়েছিলেন, সুস্মিতা সেন এবং আক্কিনেনি নাগার্জুনা অভিনীত তামিল চলচ্চিত্রটি জনপ্রিয়তা পেয়েছিলো। এই জোড়ি চলচ্চিত্রে পরিচালক প্রবীণ একটি অতিথি চরিত্রে অভিনয়ও করেছিলেন।
ঐশ্বর্যা রায় এই চলচ্চিত্রের নায়িকা হিসেবে নির্বাচিত হতে যেয়েও হননি, জিন্স (১৯৯৮) চলচ্চিত্রের সফলতার পরে এটাতেও ঐশ্বর্যা অভিনয় করবেন বলে সিদ্ধান্ত হয় তবে ঐশ্বর্যা তখন হিন্দি চলচ্চিত্রে অভিনয়ের জন্য অনেক প্রস্তাব পাচ্ছিলেন তাই ব্যস্ততার কারণে এই তামিল চলচ্চিত্রে অভিনয়ের জন্য সময় বের করতে পারেননি আর তার জায়গায় সিমরান নায়িকা হিসেবে নির্বাচিত হয়ে যান। এরপর সিদ্ধান্ত হয় যে ঐশ্বর্যা এই চলচ্চিত্র অতিথি চরিত্রে অভিনয় করবেন কিন্তু তাও শেষ পর্যন্ত হয়না, তার এক্ষেত্রেও আরেকজন অভিনেত্রী (ঈশা কোপিকার) চলে আসেন। তৃষা কৃষ্ণন যিনি ১৯৯৮ সালের সুন্দরী প্রতিযোগিতা 'মিস চেন্নাই'তে অংশ নিয়েছিলেন তিনি এই চলচ্চিত্রে সিমরানের বান্ধবী চরিত্রে অভিনয়ের সুযোগ পান যদিও তাকে এজন্য কৃতিত্ব দেওয়া হয়েছিলোনা অর্থাৎ তার নাম চলচ্চিত্রে প্রদর্শিত হয়নি।
কাকতালীয় ভাবে এই চলচ্চিত্রটির কাহিনী সূর্য শিবকুমার এবং জ্যোতিকা অভিনীত পুভেল্লাম কেট্টুপার চলচ্চিত্রের কাহিনীর সঙ্গে মিলে গিয়েছিলো যেটি ঐ একই বছর (১৯৯৯) ই মুক্তি পেয়েছিলো।
বাম, ইরান
আধুনিক ইরানের বাম শহরটি বাম দুর্গকে ঘিরে রয়েছে। ২০০৩ সালের ভূমিকম্পের আগে, সরকারি মতে শহরের জনসংখ্যা ছিল প্রায় ৪৩,০০০। দুর্গের ভিত্তি স্থাপনের উদ্দেশ্য ও তারিখ সম্পর্কে বিভিন্ন মত রয়েছে। অর্থনৈতিক এবং বাণিজ্যিকভাবে, বাম এই অঞ্চলে একটি অত্যন্ত গুরুত্বপূর্ণ স্থান দখল করেছিল এবং কাপড় ও পোশাকের জন্য বিখ্যাত ছিল। আরব পরিব্রাজক ও ভূগোলবিদ ইবনে হাওকাল (৯৪৩-৯৭৭) তার সূরাতুল-আর্দ (ভূ-চিত্র) গ্রন্থে বাম সম্পর্কে লিখেছেন:
ইতিহাস
আর্গ-ই বামের প্রাচীন দুর্গের প্রায় ২,০০০ বছরের ইতিহাস রয়েছে, পার্থিয় সাম্রাজ্যের (২৪৮ খ্রিস্টপূর্বাব্দ - ২২৪ খ্রিস্টাব্দ), তবে বেশিরভাগ ভবন সাফাভীয় সাম্রাজ্যের সময় নির্মিত হয়েছিল। দুর্গটি পর্যটকদের জন্য একটি দুর্দান্ত পর্যটন আকর্ষণ ছিল এবং এটি জাতিসংঘের শিক্ষা, বৈজ্ঞানিক ও সাংস্কৃতিক সংস্থায় বিশ্ব ঐতিহ্যবাহী স্থান হিসাবে নির্বাচিত হয়েছে। ১৭২২ সালে মাহমুদ হুতাকের নেতৃত্বে আফগান আক্রমণের কারণে শহরটি মূলত পরিত্যক্ত হয়েছিল। পরবর্তীকালে, শহরটি ধীরে ধীরে পুনরায় বসতি স্থাপনের পর, শিরাজের আক্রমণকারীদের আক্রমণের কারণে এটি দ্বিতীয়বার পরিত্যক্ত হয়। এটি এক সময়ের জন্য সেনাবাহিনীর ব্যারাক হিসাবেও ব্যবহৃত হয়েছিল।
আধুনিক শহর বাম
আধুনিক শহর বাম ধীরে ধীরে একটি কৃষি ও শিল্প কেন্দ্র হিসেবে গড়ে উঠেছিল। এবং ২০০৩ সালের ভূমিকম্পের পূর্ব পর্যন্ত দ্রুত বৃদ্ধির সম্মুখীন হচ্ছিল। বিশেষ করে, শহরটি তার খেজুর এবং সাইট্রাস ফলের জন্য পরিচিত, যা কানাতগুলির একটি উল্লেখযোগ্য নেটওয়ার্কের মাধ্যমে সেচ করা হয়।
সবচেয়ে গুরুত্বপূর্ণ কৃষি পণ্যগুলির মধ্যে একটি হল বাম মোজাফতি খেজুর, যা ইরান এবং অন্যান্য দেশে বিখ্যাত। মোজাফতি বাম খেজুর সূক্ষ্ম এবং সমৃদ্ধ স্বাদের মিষ্টি গলিত ফল। ইরানের পার্বত্য অঞ্চলের দারবামে প্রতি বছর এই ফল কাটা হয়। এতে কোনো প্রিজারভেটিভ বা রাসায়নিক যোগ করা হয় না বলে এটি তাজা, প্রাকৃতিক, কাঁচা এবং মানসম্পন্ন থাকে।
সাম্প্রতিক বছরগুলিতে প্রাচীন দুর্গ পরিদর্শনের ক্রমবর্ধমান পর্যটক সংখ্যা বাড়ার সাথে সাথে শহরটি পর্যটন ক্ষাত থেকেও উপকৃত হয়েছে। ভূমিকম্পে শহরের অনেক অংশ ধ্বংস ও ক্ষতিগ্রস্ত হয় এবং জনসংখ্যার একটি বড় অংশ নিহত হয়েছিল। তারপর থেকে, বাম পুনরুদ্ধারের মধ্যে রয়েছে।
২০০৩-এর ভূমিকম্প
২০০৩ সালের বাম ভূমিকম্পটি ডিসেম্বর মাসের ২৬ তারিখে ১:৫৬ ইউটিসি (সকাল ৫:২৬ ইরান মান সময়) সময়ে বাম এবং পার্শ্ববর্তী কেরমান প্রদেশে আঘাত হানে। ভূমিকম্পের মাত্রার সর্বাধিক স্বীকৃত অনুমান ছিল, যুক্তরাষ্ট্রের ভূতত্ত্ব জরিপ মতে মোমেন্ট পরিমাপ স্কেলে ৬.৬। ভূমিকম্পটি বিশেষভাবে ধ্বংসাত্মক ছিল, এতে মৃতের সংখ্যা ২৬,২৭১ জন এবং অতিরিক্ত ৩০,০০০ জন আহত হয়েছিল। ভূমিকম্পে ক্ষয়ক্ষতির মূল কারণের মধ্যে ছিল যে শহরটির দালানগুলি ছিল প্রধানত মাটির ইটের তৈরি, যার মধ্যে অনেকগুলি ১৯৮৯ সালের ভূমিকম্পের প্রবিধানগুলি মেনে চলে নি, আন্যদিকে ভূমিকম্পকালীন সময়ে শহরের বেশিরভাগ মানুষ ঘুমিয়ে ছিল।
ভূমিকম্পের কারণে মার্কিন যুক্তরাষ্ট্র ও ইরানের মধ্যে সম্পর্ক তলানিতে ঠেকেছিল। ভূমিকম্পের পর যুক্তরাষ্ট্র ইরানকে সরাসরি মানবিক সহায়তার প্রস্তাব দেয় এবং বিনিময়ে রাষ্ট্রটি আন্তর্জাতিক পারমাণবিক শক্তি সংস্থার সাথে একটি চুক্তি মেনে চলার প্রতিশ্রুতি দেয় যা তার পারমাণবিক স্বার্থের বৃহত্তর পর্যবেক্ষণকে সমর্থন করেছিল। ৪৪টি দেশ ত্রাণ কার্যক্রমে সহায়তার জন্য কর্মী প্রেরণ করেছিল এবং ৬০টি দেশ সহায়তার প্রস্তাব দিয়েছিল।
সিমলা চুক্তি, ১৯১৪
সিমলা চুক্তি (ইংরেজী:Simla Accord) বা ব্রিটেন-চীন-তিব্বত চুক্তি, সিমলা (ইংরেজী:Convention Between Great Britain, China, and Tibet, [in] Simla ) বলতে ১৯১৪ খ্রিষ্টাব্দে ব্রিটিশ ভারতের সিমলা শহরে চীন প্রজাতন্ত্র, তিব্বত এবং ব্রিটিশ ভারত সরকারের প্রতিনিধিদল দ্বারা তিব্বতের অবস্থা নির্ধারণকারী একটি চুক্তিকে বোঝানো হয়ে থাকে।
চুক্তি
১৯১৩ খ্রিষ্টাব্দে ব্রিটিশরা তিব্বতের রাজনৈতিক অবস্থান নির্ধারণের জন্য সিমলা শহরে একটি সভার আহ্বান করে। এই সভায়ব্রিটেনের প্রতিনিধিদল ছাড়াও নবগঠিত চীন প্রজাতন্ত্র এবং তিব্বত সরকার থেকে প্রতিনিধিদল যোগ দেয়। ব্রিটিশ প্রতিনিধি স্যার হেনরি ম্যাকমহোন তিব্বতকে বহিঃ তিব্বত এবং অন্তঃ তিব্বতে ভাগ করার পরামর্শ দেন। তার পরামর্শ অনুযায়ী দ্বুস-গ্ত্সাং এবং পশ্চিম খাম্স অঞ্চল নিয়ে গঠিত বহিঃ তিব্বতের প্রশাসন লাসা শহরে অবস্থিত তিব্বত সরকারের স্বায়ত্ত্বশাসনে এবং আমদো এবং পূর্ব খাম্স অঞ্চল নিয়ে গঠিত অন্তঃ তিব্বত সরাসরি চীনা প্রশাসনের অধীনে থাকে। চুক্তিতে স্থির হয় যে, বহিঃ তিব্বতের প্রশাসনিক কাজকর্মে তিব্বত সরকার সমস্ত আধিকারিক নিযুক্ত করবে এবং তাতে চীন সরকার হস্তক্ষেপ করবে না। বহিঃ তিব্বতের প্রশাসনে চীন সরকার হস্তক্ষেপ না করলেও এই চুক্তির ফলে স্থির হয় যে সমগ্র তিব্বতই চীনের অংশ বিশেষ। চুক্তিতে এও স্থির হয় যে, তিব্বতীরা দলাই লামা নির্বাচন করার পরে চীন সরকারকে জানাতে বাধ্য থাকবে ও লাসা শহরে স্থিত চীনা প্রশাসনিক আধিকারিক তাকে উপাধি প্রদান করবেন।
আলোচনায় চীন ও তিব্বতের মধ্যে সীমান্তরেখা ছাড়াও তিব্বত ও ব্রিটিশ ভারতের মধ্যে সীমান্ত নির্ধারণের চেষ্টা করা হয়। চীনা প্রতিনিধিদলের উপস্থিতিতে ব্রিটিশ ও তিব্বতী প্রতিনিধিদলের মধ্যে ভারত-তিব্বত সীমান্ত নির্ধারিত হয়। আলোচনার সময় ভারত-তিব্বত সীমান্ত নির্ধারণকারী একটি মানচিত্র চুক্তির খসড়ার সঙ্গে যোগ করা হয়।
কিন্তু তিব্বত ও চীনের সীমান্ত সংক্রান্ত আলোচনা ব্যর্থ হয়। চীনা প্রতিনিধি ইভান চেন সভা ছেড়ে চলে গেলে ব্রিটিশ ও তিব্বতী প্রতিনিধিরা চুক্তিটিকে দ্বিপাক্ষিক চুক্তি হিসেবে মর্যাদা দিয়ে চীনকে কোন রকম সুবিধা প্রদান না করার সিদ্ধান্ত নেন। এই সময় তারা ১৯০৮ খ্রিষ্টাব্দের ব্যবসা সংক্রান্ত চুক্তিকে পাল্টে নতুন চুক্তি স্বাক্ষর করেন।
ডেভিড ক্যাপেল
ডেভিড জন ক্যাপেল (David Capel; জন্ম: ৬ ফেব্রুয়ারি, ১৯৬৩ - মৃত্যু: ২ সেপ্টেম্বর, ২০২০) নর্দাম্পটনে জন্মগ্রহণকারী ইংল্যান্ডের আন্তর্জাতিক ক্রিকেটার ছিলেন। পূর্বে তিনি বাংলাদেশ ক্রিকেট দলের কোচের দায়িত্ব পালন করেছেন। ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন।
ঘরোয়া প্রথম-শ্রেণীর কাউন্টি ক্রিকেটে নর্দাম্পটনশায়ারের সদস্য ছিলেন। ৬ ফুট দীর্ঘদেহী ও ‘ক্যাপস’ ডাকনামে পরিচিত ডেভিড ক্যাপেল ইস্টার্ন প্রভিন্সের পক্ষেও খেলেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করতেন। ক্রিকেট লেখক কলিন ব্যাটম্যানের মতে, ডেভিড ক্যাপেল দূর্ভাগ্যজনকভাবে অল-রাউন্ডার ইয়ান বোথামের শূন্যস্থান পূরণ করতে পারেননি।
খেলোয়াড়ী জীবন
১৯৮১ থেকে ২০০৩ সাল পর্যন্ত প্রথম-শ্রেণীর ক্রিকেটে অংশ নিয়ে ২৯.৬৮ গড়ে ১২,২০২ রান তোলেন। তন্মধ্যে ব্যক্তিগত সর্বোচ্চ করেন ১৭৫। এছাড়াও, ৩২.১৮ গড়ে ৫/৪৬ উইকেট সংগ্রহ করেন। সেরা বোলিং পরিসংখ্যান করেন ৭/৪৪।
ব্যাটসম্যান হিসেবে তিনি দ্বৈত ভূমিকায় অবতীর্ণ হন। ফলশ্রুতিতে তাকে নিচেরসারিতে ব্যাটিং করতে হতো। ইংল্যান্ডের পক্ষে পনের টেস্ট ও তেইশটি একদিনের আন্তর্জাতিকে অংশ নিতে পেরেছেন। আন্তর্জাতিক ক্রিকেট অঙ্গনে উভয় স্তরের ক্রিকেটে তার ব্যাটিং গড় ২০-এর নিচে ও বোলিং গড় ৫০ ঊর্ধ্ব ছিল। তাস্বত্ত্বেও ১৯৮৭-৮৮ মৌসুমে করাচীতে পাকিস্তানের বিপক্ষে ৯৮ তুলেছিলেন। কিন্তু পরবর্তী ২৫ ইনিংসে ১৩বার ৬ বা তার কম রান তুলেছিলেন। ১৯৮৯-৯০ মৌসুমে ভিভ রিচার্ডসকে তিনবার আউট করেছিলেন। পাশাপাশি গ্রাহাম গুচের নেতৃত্বাধীন ইংল্যান্ড দলের জ্যামাইকা টেস্ট জয়ী হওয়া খেলায় চারজন পেসারের একজনরূপে আবির্ভূত হয়েছিলেন।
কোচিং
১৯৯৮ সালে প্রথম-শ্রেণীর ক্রিকেট থেকে অবসর গ্রহণ করেন। ঐ বছরের শেষদিকে নর্দাম্পটনশায়ারে একটি একাডেমি প্রতিষ্ঠা করেন। নিজ কাউন্টি দলের প্রধান কোচ মনোনীত হন। দলটিকে তিনি ২০০৯ সালের টুয়েন্টি২০ ফাইনালে প্রথমবারের মতো উপনীত করতে প্রভূতঃ সহায়তা করেন। এরপর ২০১১ সালে কাউন্টি চ্যাম্পিয়নশীপে দলকে প্রথম বিভাগে উত্তরণ ঘটান। ২ জুলাই, ২০১২ তারিখে নর্দান্টস ক্রিকেট ঘোষণা করে যে, ক্যাপেল প্রধান কোচ/ম্যানেজার হিসেবে দল থেকে পদত্যাগ করেছেন। দ্বিতীয় একাদশের কোচ ডেভিড রিপলে তার স্থলাভিষিক্ত হন। দীর্ঘ ৩২ বছর নর্দাম্পটনশায়ারের খেলোয়াড় ও কোচের দায়িত্বে ছিলেন তিনি। ২০১৩ সালে ক্যাপেলকে ইংল্যান্ড মহিলা দলের কোচ হিসেবে দায়িত্ব পান।
১৫ অক্টোবর, ২০১৬ তারিখে বিসিবি তাকে বাংলাদেশ মহিলা ক্রিকেট দলের প্রধান কোচরূপে চারমাসের জন্য নিযুক্ত করে। তবে, বিসিবি কর্তৃপক্ষ তার চুক্তির মেয়াদ ২০১৮ সাল পর্যন্ত বৃদ্ধি করে।
পরের মাসে থাইল্যান্ডে অনুষ্ঠিতব্য দলের এশিয়া কাপে অংশগ্রহণের লক্ষ্যে প্রশিক্ষণ শিবিরে যোগ দিবেন। সাবেক ভারতীয় ক্রিকেটার মমতা মাবেন, সাবেক শ্রীলঙ্কান পেস বোলার জনক গামাগে ও সাবেক অস্ট্রেলীয় উইকেট-রক্ষক-ব্যাটসম্যান শেন ডিৎজের পর চতুর্থ বিদেশী কোচ হিসেবে মনোনীত হলেন। ২০১৩ থেকে ২০১৫ সাল পর্যন্ত ইংল্যান্ড দলের সহকারী কোচের দায়িত্বে ছিলেন। ফেব্রুয়ারি, ২০১৭ সালে শ্রীলঙ্কায় অনুষ্ঠিতব্য মহিলা বিশ্বকাপ বাছাইপর্বে বাংলাদেশ দলের পাশে থাকবেন। ওডিআই মর্যাদা পাওয়ায় বাংলাদেশ ও আয়ারল্যান্ড স্বয়ংক্রিয়ভাবে দশ-জাতির প্রতিযোগিতায় অংশ নিবে। শীর্ষ চার দল জুন, ২০১৭ সালে ইংল্যান্ড ও ওয়েলসে অনুষ্ঠিতব্য প্রধান প্রতিযোগিতায় খেলার সুযোগ পাবে।
ব্যক্তিগত জীবন
মে, ২০২০ সালে নর্দাম্পটনশায়ার সিসিসি হল অব ফেমে তাকে অন্তর্ভুক্ত করা হয়।
রোড কম্প্রিহেনসিভে অধ্যয়ন করেন তিনি। ব্যক্তিগত জীবনে বিবাহিত ছিলেন তিনি। জর্দান ক্যাপেল নামে তার সন্তান রয়েছে। ২০১৮ সালে তার মস্তিষ্কের টিউমার ধরা পড়ে ও অস্ত্রোপচার করতে হয়। অতঃপর, ২ সেপ্টেম্বর, ২০২০ তারিখে নর্দাম্পটন এলাকায় রোগের সৃষ্ট জটিলতায় ৫৭ বছর বয়সে ডেভিড ক্যাপেলের দেহাবসান ঘটে।
মেঘমল্লার (গল্পগ্রন্থ)
মেঘমল্লার বিভূতিভূষণ বন্দ্যোপাধ্যায়ের প্রথম গল্পগ্রন্থ। বইটি ১৯৩১ সালে প্রকাশিত হয়। এই বইতে সংকলিত ছোটোগল্পগুলি হল ‘মেঘমল্লার’, ‘উমারাণী’, ‘বউ-চণ্ডীর মাঠ’, ‘নব-বৃন্দাবন’, ‘অভিশপ্ত’, ‘খুকীর কাণ্ড’, ‘ঠেলাগাড়ী’, ‘পুঁই মাচা’ ও ‘উপেক্ষিতা’। গল্পগুলি ১৯২১ থেকে ১৯৩০ সালের মধ্যে রচিত। তিনটি গল্প বিচিত্রা ও বাকি সাতটি গল্প প্রবাসী পত্রিকায় প্রকাশিত হয়। শচীন্দ্রনাথ বন্দ্যোপাধ্যায়ের মতে, এই গ্রন্থের প্রথম গল্প ‘মেঘমল্লার’ বিভূতিভূষণের শ্রেষ্ঠ গল্প।
.এআর
.এআর হল আর্জেন্টিনার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এনআইসি আর্জেন্টিনা এটি নিয়ন্ত্রণ করে থাকে।
বিশেষ বর্ণমালা
২০০৮ সালের নভেম্বরে ডোমেইন নামের জন্য কিছু বিশেষ বর্ণের ব্যবস্থা করা হয় তার মধ্যে, ñ, ç, á, é, í ó, ú, ä, ë, ï, ö, ও ü উল্লেখযোগ্য। এছাড়া সরকারি ওয়েবসাইটের নামের ক্ষেত্রে .gob.ar ব্যবহার করা হয়। (.gob stands for "gobierno", সরকারের স্প্যানিশ রুপ)।
বহিঃসংযোগ
Toppdomän
সুখান ফায়েজ
সুখান ফায়েজ (Sukhan Faiz; سُکھاں فیض; জন্ম: ৯ মার্চ ১৯৮৮) হলেন মুলতান থেকে আসা একজন পাকিস্তানি আন্তর্জাতিক নারী ক্রিকেটার। তিনি ঘরোয়া এবং আন্তর্জাতিক স্তরে খেলছেন। তিনি এখনও পর্যন্ত আন্তর্জাতিক স্তরে শুধুমাত্র ২টি ম্যাচ খেলেছেন।
খেলোয়াড়ী জীবন
ফায়েজের ২০০৯ সালে আন্তর্জাতিক ক্রিকেটে আগমন করেন। তিনি আইসিসি নারী বিশ্বকাপ ম্যাচে ২০০৯ সালে শুধুমাত্র ২টি ম্যাচে খেলেছেন। তিনি সেন্ট্রাল জোন ক্রিকেট দল থেকে বেশিরভাগই সময় খেলেছেন।
য
য হল বাংলা ভাষার ষট্‌বিংশ ব্যঞ্জনবর্ণ এবং বাংলা বর্ণমালার ৩৭তম বর্ণ।
পাতান
পাতান (Patan) ভারতের মহারাষ্ট্র রাজ্যের সাতারা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮২ মিটার (১৯০৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে পাতান শহরের জনসংখ্যা হল ১১,৬১৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে পাতান এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
ইখতিয়ারউদ্দীন বলকা খলজী
মালিক বলকা খলজি, দিল্লী সুলতান শামসুদ্দিন ইলতুতমিশ এর অধীনে ১২৩০–১২৩১ এর সময় লখ্নৌতির সিংহাসনে আরোহণ করেন। ১২৩০ খ্রীস্টাব্দে বাঙ্গলা দেশ পুনরায় বিজিত হইল। শামসুদ্দিন ইলতুতমিশ বাঙ্গলা এবং বিহারকে দুইটি পৃথক প্রদেশে বিভক্ত করিয়া দুই জন শাসক নিযুক্ত করিলেন। তাহাদের উপাধি হইল জাবিতান বা কর্মকতা।
ইতিহাস
বলখা ছিলেন গিয়াসউদ্দিন ইওয়াজ শাহ এর পুত্র আলাউদ্দিন দৌলত শাহ খলজির মৃত্যুর পরে বলখা বাংলার সিংহাসন দখল করেছিলেন। বলখা নিজেকে বাংলার স্বাধীন শাসক হিসাবে রচনা করেছিলেন।বাংলার শাসনকর্তা নাসিরউদ্দীন মাহমুদ এর মৃত্যুর পর নতুন শাসনকর্তা নিযুক্ত না হওয়া পর্যন্ত বাংলার অভ্যন্তরীণ শান্তি রক্ষার জন্য সেনানায়ক দৌলত শাহ বিন মউদুদ সৈন্যবাহিনীর নেতৃত্ব গ্রহণ করেন। তিনি (১২২৯-৩০ খ্রি.) সুলতান ইলতুৎমিশের সঙ্গে যৌথ মুদ্রা প্রবর্তন করার মত প্রদান করায় ক্ষুব্ধ হয়ে মালিক ইখতিয়ারউদ্দীন বলকা খলজী বিদ্রোহ করেন এবং দৌলত শাহকে পরাভূত ও হত্যা করে নিজে ক্ষমতা দখল করেন (১২৩০ খ্রি.)। দিল্লির সুলতান ইলতুৎমিশ ১২৩১ খ্রিস্টাব্দে বলকা খলজীর বিরুদ্ধে অভিযান পরিচালনা করেন। সুলতান শামসুদ্দিন ইলতুতমিশ ১২৩১ সালে আবার বাংলা আক্রমণ করেছিলেন।  বলখাকে পরে বন্দী করে হত্যা করা হয়েছিল। এভাবে বাংলার খলজি রাজবংশের শাসনের অবসান ঘটে।
রঞ্জন ঘোষাল
রঞ্জন ঘোষাল (৭ জুন ১৯৫৫ - ৯ জুলাই ২০২০) ছিলেন ভারতীয় বাঙালি সঙ্গীতশিল্পী, গায়ক-গীতিকার, লেখক, নাট্যব্যক্তিত্ব এবং স্থপতি। তিনি মহীনের ঘোড়াগুলি বাংলা স্বাধীন রক সঙ্গীত ব্যান্ডের একজন প্রতিষ্ঠাতা সদস্য ছিলেন।
প্রাথমিক জীবন ও কর্মজীবন
ঘোষাল ভারতের পশ্চিমবঙ্গের, বর্ধমান জেলার মেমারীতে ১৯৫৫ সালের ৭ জুন জন্মগ্রহণ করেন। তার বাবা তারাপদ ঘোষাল (১৯১৫-২০০৮) এবং মা লীলা (জন্ম: ১৯২৫) দুজনই বরিশাল জেলার অধিবাসি ছিলেন। ১৯৭৩ সালে তার বাবা তারাপদ তৎকালীন ভারত সরকারের রাজনৈতিক গোয়েন্দা ব্যুরো থেকে অতিরিক্ত পুলিশ সুপার হিসেবে অবসর নেন, অন্যদিকে তার মা লীলা একজন গৃহিণী ছিলেন। রঞ্জনের তিন বড় ভাই তপন ঘোষাল (জন্ম: ১৯৪৫), স্বপন (জন্ম: ১৯৪৭), চন্দন (জন্ম: ১৯৫০), বড় বোন মালা (জন্ম: ১৯৫৭) এবং কনিষ্ঠ ভাই কাঞ্চন (জন্ম: ১৯৬০)।
তিনি যাদবপুর বিশ্ববিদ্যালয় থেকে তড়িৎ প্রকৌশল বিষয়ে অধ্যয়ন করেছিলেন। পরবর্তীতে মুম্বইয়ের ন্যাশনাল ইনস্টিটিউট অব ইন্ডাস্ট্রিয়াল ইঞ্জিনিয়ারিং থেকে শিল্প ব্যবস্থাপনা বিষয়ে পিএইচডি করেন।
কর্মজীবনে ডিজাইনার-উদ্যোক্তা হিসেবে কাজ শুরু করার পূর্বে ঘোষাল ভারত হ্যাবি ইল্যাকট্রিক্যালে কিছু সময় ধরে কর্মরত ছিলেন। পরবর্তীতে তিনি মরিচ এডভারটাইজিং সংস্থার সভাপতি হিসেবে দ্বায়িত্ব পালন করেন।
সঙ্গীতজীবন
থাম্ব|বাম|১৯৭৯ সালে [[রবীন্দ্রসদন|রবীন্দ্রসদনে মহীনের ঘোড়াগুলি ব্যান্ডের একটি কনসার্টের সময়ে; বাম থেকে: রাজা ব্যানার্জী, প্রদীপ চট্টোপাধ্যায়, তাপস দাস, প্রণব সেনগুপ্ত, গৌতম চট্টোপাধ্যায় এবং রঞ্জন ঘোষাল।]]
ঘোষাল মহীনের গানের মননশীলতা ধরে রাখার উদ্দেশ্যে নতুন প্রজন্মের মধ্যে সচেতনতা বৃদ্ধিতে সহায়ক হিসেবে কাজ করতেন। প্রচেষ্টার অংশ হিসেবে তিনি অত্যন্ত সফলভাবে বেঙ্গালুরুতে ফার্স্ট রক কনসার্ট – রিমেম্বারিং মহীনের ঘোড়াগুলি এবং কলকাতায় আবার বছর ত্রিশ পরে শিরোনামে দুইটি কনসার্টের আয়োজন করেছিলেন।
নাট্যকর্ম
সঙ্গীতের পাশাপাশি ঘোষাল, ইংরেজি ও বাংলা ভাষায় একাধিক কবিতা, গল্প এবং চলচ্চিত্র ও মঞ্চ নাটকের জন্য চিত্রনাট্য রচনা করেছেন। এবং বেঙ্গালুরু থিয়েটার দলের একজন সক্রিয় সমদ্য হিসেবে তার স্ত্রী সঙ্গীতা ঘোষালের সঙ্গেে গ্রুপ থ্রি নামে একটি থিয়েটার দলের সঙ্গে ইংরেজি নাটক পরিচালনা এবং পারফর্ম করে থাকেন। তাদের প্রযোজিত নাটকের মধ্যে রয়েছে মনোজ মিত্রের বাঞ্ছারামের বাগান ও রাজ দর্শন, অরুন মুখোপার্ধায়ের মরিচ: দ্য লেজেন্ড ও দ্য ট্রু স্টোরি অব অ্যা হাল্ফ ম্যান এবং গিরিশ কর্নডরে হায়াভাদানা প্রতৃতী।
নাট্যতালিকা
অভিনেতা, পরিচালক এবং প্রযোজক হিসেবে:
ব্যক্তিগত জীবন ও মুত্যু
কলকাতায় চারুকলা ইনিস্টিটিউশনে থাকাকালীন ১৯ বছর বয়সে ঘোষালের সাথে সঙ্গীতা ষোষের পরিচয় ঘটে। ১৯৭৪ সালে পেইন্টিং শিক্ষা, নাটকের প্রতি আগ্রহ, পরিবেশনা শিল্প অধ্যয়নে তারা একসাথে ব্যস্ত হয়ে পড়েন। ১৯৮০ সালের ২৭ এপ্রিল তারা বিয়ে করেন। মৃত্যুর পূর্ব পর্যন্ত তিনি স্ত্রী এবং দুই পুত্র, ইন্দ্রয়ুধ ঘোষাল ও অভিমন্যুর ঘোষালের সঙ্গে বেঙ্গালুরুতে বাস করতেন। তার বাড়ি ইয়েলো সাবমেরিন বেঙ্গালুরু শহরের বুদ্ধিজীবী ও শিল্পীদের মিলনের কেন্দ্রবিন্দুতে পরিণত হয়েছিল।
মৃত্যু
২০২০ সালের ৯ জুলাই ভোর-রাতে বেঙ্গালুরুতে তার নিজ বাড়িতে শেষ নিঃশ্বাস ত্যাগ করেন তিনি। মৃত্যুকালে তার বয়স হয়েছিল ৬৫ বছর।
মৌরীফুল
মৌরীফুল হল বিভূতিভূষণ বন্দ্যোপাধ্যায়ের দ্বিতীয় ছোটোগল্প-সংকলন। বইটি ১৯৩২ সালে (১৩৩৯ বঙ্গাব্দের ভাদ্র মাসে) প্রকাশিত হয়। এই বইতে দশটি ছোটোগল্প সংকলিত হয়েছে। এগুলি হল: 'মৌরীফুল', 'জলসত্র', 'রোম্যান্স', 'রাক্ষসগণ', 'হাসি', 'প্রত্নতত্ত্ব', 'দাতার স্বর্গ', 'খুঁটি-দেবতা', 'গ্রহের ফের' ও 'মরীচিকা'। এর মধ্যে 'মৌরীফুল' গল্পটি প্রবাসী পত্রিকায় ১৩৩০ বঙ্গাব্দের অগ্রহায়ণ সংখ্যায় প্রকাশিত হয়েছিল। এটিকে বিভূতিভূষণের অন্যতম শ্রেষ্ঠ ছোটোগল্প মনে করা হয়।
বরিশাল ক্যাডেট কলেজ
বরিশাল ক্যাডেট কলেজ বাংলাদেশের সপ্তম ক্যাডেট কলেজ। ১৯৮১ সালে এ শিক্ষাপ্রতিষ্ঠানটি প্রতিষ্ঠিত হয়। প্রতিষ্ঠাকালীন সময়ে এর নাম ছিল বরিশাল রেসিডেন্সিয়াল মডেল কলেজ। এটি বরিশাল জেলার বাবুগঞ্জ উপজেলায় ঢাকা-বরিশাল মহাসড়কের পাশে অবস্থিত। এটি দেশের অন্যান্য ক্যাডেট কলেজসমূহের মত এক ধরনের স্বায়ত্বশাসিত আবাসিক সামরিক স্কুল ও প্রতিরক্ষা মন্ত্রণালয়ের অধীনে পরিচালিত হয়। এখানে মাধ্যমিক ও উচ্চ মাধ্যমিক স্তরের ( ৭ম শ্রেণী হতে দ্বাদশ শ্রেনী) শিক্ষা দেয়া হয়। জাতীয় পাঠ্যক্রম বাস্তবায়নের পাশাপাশি এখানে ক্যাডেটদের শারীরিক, মানসিক,বুদ্ধিবৃত্তিক, চারিত্রিক, সাংস্কৃতিক ও নেতৃত্বের গুণাবলী বিকাশের লক্ষ্যে শিক্ষা সম্পূরক বিভিন্ন কার্যক্রম পরিচালিত হয়।
ইতিহাস
১৯৮১ সালে তৎকালীন বরিশাল সরকারি আবাসিক আদর্শ মহাবিদ্যালয়ের সর্বশেষ দায়িত্বপ্রাপ্ত অধ্যক্ষ জনাব আ: খা: আবদুল মান্নান সাহেব বরিশাল ক্যাডেট কলেজের প্রকল্প পরিচালককে দায়িত্ব হস্তান্তর করেন।
এখানে শিক্ষার্থীদের জন্য ১০০০+ বই বিশিষ্ট গ্রন্থাগার অবস্থিত ।
নাম্বি নারায়ণন
'''এস. নাম্বি নারায়ণন''' (ইংরেজি: S. Nambi Narayanan; জন্ম: ১২ ডিসেম্বর, ১৯৪১) একজন ভারতীয় বিজ্ঞানী ও মহাকাশ প্রকৌশলী। ভারতীয় মহাকাশ গবেষণা সংস্থা তে জ্যেষ্ঠ প্ৰাধিকারি হিসেবে ক্ৰায়জেনিক্স বিভাগের দায়িত্বতে ছিলেন। ১৯৯৪ সালে মিথ্যে ইসরো চর-কাণ্ডে তাকে অভিযুক্ত এবং গ্ৰেপ্তার করা হয়েছিল। তাঁর প্রাকাশিত বই ‘রেডি টু ফ্লাই’-এ ২৪ বছরের পুরনো সেই ঘটনা নতুন করে তুলে ধরেছেন নারায়ণন ও সাংবাদিক অরুণ রাম। ১৯৯৬ সালে সিবিআই তাকে তার বিরুদ্ধে থাকা অভিযোগ থেকে অব্যাহতি দেয়। ১৯৯৮ সালে  ভারতের সর্বোচ্চ ন্যায়ালয় তাকে দোষী নয় বলে ঘোষণা করে।  গুপ্তচর সন্দেহে ধৃত নারায়ণনকে ৫০ লক্ষ টাকা ক্ষতিপূরণ দেওয়ার নির্দেশ দিয়েছে সুপ্রিম কোর্ট। ২০১৯ সালে তাকে ভারতের তৃতীয় সৰ্বোচ্চ বেসামরিক পুরস্কার পদ্মভূষণ প্ৰদান করা হয়।
বাংলাদেশ সেনাবাহিনী ফুটবল দল
বাংলাদেশ সেনাবাহিনী ফুটবল দল (Bangladesh Army Football Team), বাংলাদেশের ঢাকায় অবস্থিত একটি অ্যাসোসিয়েশন ফুটবল যা জাতীয় ফুটবল চ্যাম্পিয়নশিপে প্রতিদ্বন্দ্বিতা করে, যা দেশের প্রধান জাতীয় জেলা টুর্নামেন্ট। তারা স্বাধীনতা কাপেও অংশগ্রহণ করে এবং এর আগে ফেডারেশন কাপ খেলেছে।
সেনাবাহিনী দলে এমন খেলোয়াড় রয়েছে যারা বাংলাদেশ প্রিমিয়ার লিগ, চ্যাম্পিয়নশিপ লিগ, ঢাকা লিগ এবং ঢাকা ফুটবলের নিম্ন স্তরে পেশাদারভাবে খেলে, যদিও তারা বাংলাদেশ সেনাবাহিনীর সদস্য।
ইতিহাস
আনুষ্ঠানিকভাবে ১৯৭১ সালের ২৬ মার্চ, বাংলাদেশের স্বাধীনতা দিবসের সাথে মিল রেখে, বাংলাদেশ সেনাবাহিনীর খুব অল্প সময়ের পরেই অনেক পেশাদার ফুটবলার ছিল। হাফিজউদ্দিন আহমেদ যিনি প্রথম পূর্ব পাকিস্তানী ফুটবলার যিনি পাকিস্তানের অধিনায়ক ছিলেন, তিনি ছিলেন বাংলাদেশ সেনাবাহিনীর প্রথম কমিশনপ্রাপ্ত কর্মকর্তাদের একজন।
তারা নিয়মিতভাবে শের-ই-বাংলা কাপে অংশ নিয়েছিল, যেখানে তারা ১৯৮০ এবং ১৯৮১ উভয় সময়ে ঢাকা বিশ্ববিদ্যালয়ের সাথে যৌথভাবে বিজয়ী হয়েছিল, যখন ১৯০০ সালে তারা শিরোপাটির একক মালিকানা অর্জনের জন্য ফাইনালে তাদের প্রতিদ্বন্দ্বীদের পরাজিত করেছিল।
২০০০ এর দশক
সেনাবাহিনী ২০০০ ফেডারেশন কাপে অংশ নিয়ে নতুন সেঞ্চুরি শুরু করে, তাদের গ্রুপের নীচে শেষ করে। একই বছর শের-ই বাংলা কাপের ফাইনালে নোয়াখালীর কাছে হেরে যায় তারা।